Håkan Mild

Håkan Mild (født 14. juni 1971 i Trollhättan) er en svensk tidligere fotballspiller, og nåværende sportssjef i IFK Göteborg.

 Karriere 
Mild startet sin fotballkarriere i Trollhättans FK. Han gikk til IFK Göteborg for første gang i 1988, og spilte for klubben fram til 1993. Mild gikk til sveitsiske Servette FC i 1993, og spilte for klubben fram til 1995, da han vendte tilbake til IFK Göteborg. I årene 1996 til 1998 spilte han for Real Sociedad, før han igjen gikk tilbake til IFK Göteborg. Mild hadde sin tredje og siste utenlandsperiode i 2001–2002, da han spilte en sesong for Wimbledon FC.«Mild till Wimbledon», sverigesradio.se 13. november 2001. Besøkt 24. desember 2012 

Mild spilte til sammen 459 kamper over 18 år for IFK Göteborg. Etter 2005-sesongen ble Mild ansatt som sportssjef i klubben. Mild blir beskrevet som en av klubbens høyest verdsatte spillere.«Håkan Mild slutar som spelare - blir sportchef», pressemelding fra IFK Göteborg, gjengitt på svenskafans.com. Sitat: «Håkan Mild ... är ... en av de största och mest uppskattade spelarna i IFK Göteborgs 101-åriga historia.» Besøkt 24. desember 2012 

Håkan Mild bommet på det første straffesparket under straffesparkkonkurransen i kvartfinalen mot Romania i VM-sluttspillet i 1994. Sverige gikk likevel videre til semifinalen, og tok senere bronse i turneringen etter mål av blant andre Mild i bronsefinalen.«World Cup 1994: SWEDEN - BULGARIA», planetworldcup.com. Besøkt 24. desember 2012  Mild spilte totalt 73 A-lagskamper for Sverige.

 Referanser 

 Eksterne lenker 


 Svenska Fotbollförbundet
 ifkdb.se

Kategori:Svenske fotballspillere
Kategori:Svenske landslagsspillere i fotball
Kategori:Spillere i Fotball-VM 1994
Kategori:Spillere i Fotball-EM 2000
Kategori:Fotballspillere under Sommer-OL 1992
Kategori:Deltakere for Sverige under Sommer-OL 1992
Kategori:Fotballspillere for IFK Göteborg
Kategori:Fotballspillere for Servette FC
Kategori:Fotballspillere for Real Sociedad
Kategori:Fotballspillere for Wimbledon FC
Kategori:Personer fra Trollhättan